OpenLLM-France/wikimedia huggingface dataset:
# Distorsión

Distorsión és un grup basc de punk rock fundat el 1982 a Barakaldo que ha sofert nombrosos canvis de formació al llarg de la seva història.
Arran de la seva primera maqueta, composta per diferents temes enregistrats en directe que va distribuir-se pels bars i locals de la zona, el grup es va fer conegut fora del País Basc. Distorsión es va dissoldre el 1994 però va reconstituir-se el 2009 girant de nou i compartint escenari amb grups com The Damned, The Adicts i The Exploited.

## Discografia

* ¡Ke buen Dios! (1987)
* Esto es para kitar el stress (1991)
* En esta mierda de vida (1995)
* 20 T-Mazos (recopilatori, 2012)
* Ramoniana (EP, 2013)
* Menos es más (2014)
* El punky del hacha (2022)

## Referències

* ↑ «Distorsión: "40 años después, volvemos adonde empezamos"» (en castellà). Onda Vasca, 22-07-2023. [Consulta: 7 octubre 2023].
* ↑ Rodas, Gabi. «Distorsión celebra 40 años de furia, punk rock y 'lakasitos' en Santa Maria» (en castellà). El Diario de Mallorca, 03-08-2023. [Consulta: 7 octubre 2023].
* ↑ «Distorsión - Barakaldo» (en castellà). Insonoro.com, 19-07-2013. [Consulta: 7 octubre 2023].
* ↑ Pérez, Pedro J. «Distorsión». Grupos Nacionales Nuevaola80. [Consulta: 7 octubre 2023].
* ↑ Cabeza, Pablo. «Nadie sabía tocar, así que todos pusimos el dedo en el traste tres» (en castellà). Gara, 28-05-2015. [Consulta: 7 octubre 2023].
* ↑ de Miguel, Luis. «Distorsión "El Punky Del Hacha"» (en castellà). Algo de Rock, 16-01-2023. [Consulta: 7 octubre 2023].
# Dieter Speer

Dieter Speer (Legnica, 24 de febrer de 1942) és un biatleta alemany, ja retirat, que va competir sota bandera de la República Democràtica Alemanya durant les dècades 1960 i 1970. El 1971 fou el primer biatleta alemany en proclamar-se campió del món. Fins al 1964 havia practicat el waterpolo i l'atletisme.
El 1968 va prendre part en els Jocs Olímpics d'Hivern de Grenoble, on disputà dues proves del programa de biatló. Fou sisè en la cursa de relleus, mentre en la dels 20 quilòmetres fou divuitè. Quatre anys més tard, als Jocs de Sapporo, tornà a disputar dues proves del programa de biatló. En aquesta ocasió guanyà la medalla de bronze en la cursa de relleus junt a Hansjörg Knauthe, Joachim Meischner i Horst Koschka, mentre en els 20 quilòmetres fou tretzè. En el seu palmarès també destaquen una medalla d'or, i dues de bronze al Campionat del món de biatló, entre el de 1970 i el de 1973. A nivell nacional es proclamà campió de la RDA dels 20 quilòmetres el 1970, i de relleus de 1968 a 1970.

## Referències

* 1 2 3 «Olympedia – Dieter Speer». [Consulta: 16 març 2022].
* ↑ «Search results». International Biathlon Union. Arxivat de l'original el 27 juny 2015. [Consulta: 2 agost 2015].
# Dietilestilbestrol

El dietilestilbestrol (DES) és un estrogen sintètic utilitzat durant anys per a disminuir el risc d'avortament en dones prenyades i per a tractar problemes de pròstata, als Estats Units d'Amèrica i altres països.
El medicament va causar danys greus a la salut de les filles de les dones que ho van consumir durant l'embaràs. Aquest dany té un llarg període de latència, a causa del fet que es manifesta quan les filles arriben a la pubertat. Açò va dificultar la prova de la identitat dels fabricants que havien fabricat l'estrogen consumit per les mares respectives. El Tribunal Superior de Califòrnia va condemnar diversos laboratoris que havien fabricat DES a indemnitzar les víctimes en proporció a la seua respectiva quota de mercat (cas Sindell). El cas també es va plantejar als Països Baixos.

## Referències

* ↑ Herbst AL, Ulfelder H, Poskanzer DC. Adenocarcinoma of the vagina. Association of maternal stilbestrol therapy with tumor appearance in young women. N Engl J Med. 1971;284(15):878-81.

## Enllaços externs

* Organització de consumidors DES Action USA, proporcionant informació i recursos limitats per a les persones exposades al DES (anglès)
# Dickies

Dickies és una marca de roba, anomenada originàriament Clares, que va ser fundada l'any 1900 a Wells per a proveir de roba de treball a la indústria agrícola. Més endavant, l'empresa estatunidenca es va fundar a Fort Worth l'any 1922 per CN Williamson i EE «Coronel» Dickie per a proveir de pantalons de peto als grangers.

## Història

Els cosins CN Williamson i EE «Coronel» Dickie eren uns agents comercials que duien 25 anys junts venent barrets al sud-oest de Texas. El 1918, ells i uns quants amics van crear l'empresa US Overall Company a Fort Worth i, el 1922, la van rebatejar com a Williamson-Dickie Manufacturing Company.
Des dels seus primers anys, Williamson-Dickie Manufacturing Company va gaudir d'un creixement constant que només va ser frenat per la Gran Depressió. Durant la Segona Guerra Mundial va produir milions d'uniformes per a l'exèrcit dels Estats Units. Després de la guerra es va reorientar cap a la producció civil. A finals de la dècada del 1950, Williamson-Dickie Manufacturing Company es va convertir en una empresa internacional en expandir-se al mercat europeu i al mercat de l'Orient Mitjà, on els petroliers texans hi van introduir la marca Dickies als jaciments de petroli.
El 2008 Williamson-Dickies Manufacturing Company va adquirir l'empresa canadenca Kodiak Group Holdings Inc. El 2013 va comprar Walls. VF Corporation va adquirir Williamson-Dickie Manufacturing Company el 2017 per 820 milions de dòlars en efectiu. El juny de 2020, Dickies va col·laborar amb la marca japonesa FACETASM.

## Referències

* ↑ «Dickies History: Founding, Timeline, and Milestones» (en anglès americà). www.zippia.com, 27-08-2020. [Consulta: 4 març 2022].
* ↑ «Still Built to Work a Brief History of Dickies» (en anglès). Grailed. [Consulta: 4 març 2022].
* ↑ "Dickies® Acquires Kodiak Group Holdings Inc." Business Wire, April 01, 2008
* ↑ "Dickies® Acquires Walls Industries. Arxivat 2016-08-19 a Wayback Machine." Williamson-Dickie Manufacturing Company, June 3, 2013.
* ↑ "Williamson-Dickie Mfg. Co. Signs New Junior Apparel License" Arxivat 2016-08-27 a Wayback Machine.. Williamson-Dickie Manufacturing Company, December 10, 2014.
* ↑ «ファセッタズム : FACETASM - ファッションプレス». www.fashion-press.net. [Consulta: 4 març 2022].
# Districte de Gurué

El districte de Gurué és un districte de Moçambic, situat a la província de Zambézia. Té una superfície de 5.606 kilòmetres quadrats. En 2007 comptava amb una població de 237.935 habitants. Limita al nord amb el districte de Malema de la província de Nampula, al nord-oest amb el districte de Cuamba de la província de Niassa, al sud-oest amb el districte de Milange, al sud amb els districtes de Namarroi i Ile i a l'est amb el districte d'Alto Molócuè.

## Divisió administrativa

El districte està dividit en dos postos administrativos (Lioma i Mepuagiua), compostos per les següents localitats:
* Posto Administrativo de Lioma:
** Lioma
** Magige
** Mualijane
** Nintulo
** Tetete
* Posto Administrativo de Mepuagiua:
** Incize
** Mepuagiua
** Mugaveia
** Nicoropale
** Nipive

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Districte de Morrumbene

El districte de Morrumbene és un districte de Moçambic, situat a la província d'Inhambane. Té una superfície 2.608 kilòmetres quadrats. En 2007 comptava amb una població de 124.471 habitants. Limita al nord amb el districte de Massinga, a l'est amb l'oceà Índic, al sud amb el municipi de Maxixe i el districte de Homoíne, i a l'oest amb el districte de Funhalouro.

## Divisió administrativa

El districte està dividit en fos postos administrativos (Morrumbene i Mocodoene), compostos per les següents localitats:
* Posto Administrativo de Mocodoene:
** Gotite
** Mocodoene
** Sitila
* Posto Administrativo de Morrumbene:
** Cambine
** Malaia
** Morrumbene

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Dionisio Mejía

Dionisio Mejía Vieyra (6 de gener de 1907 - 17 de juliol de 1963) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1930.

## Referències

* ↑ «Dionisio Mejia». weltfussball.de. [Consulta: 3 març 2012].
* ↑ «Mexico International Results». rsssf. [Consulta: 16 setembre 2017].
* ↑ Dionisio Mejía Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Districte de Trutnov

El districte de Trutnov - (txec) Okres Trutnov - és un districte de la regió de Hradec Králové, a la República Txeca. La capital és Trutnov.

## Llista de municipis

Batňovice - Bernartice - Bílá Třemešná - Bílé Poličany - Borovnice - Borovnička - Čermná - Černý Důl - Chotěvice - Choustníkovo Hradiště - Chvaleč - Dolní Branná - Dolní Brusnice - Dolní Dvůr - Dolní Kalná - Dolní Lánov - Dolní Olešnice - Doubravice - Dubenec - Dvůr Králové nad Labem - Hajnice - Havlovice - Horní Brusnice - Horní Kalná - Horní Maršov - Horní Olešnice - Hostinné - Hřibojedy - Janské Lázně - Jívka - Klášterská Lhota - Kocbeře - Kohoutov - Královec - Kuks - Kunčice nad Labem - Lampertice - Lánov - Lanžov - Libňatov - Libotov - Litíč - Malá Úpa - Malé Svatoňovice - Maršov u Úpice - Mladé Buky - Mostek - Nemojov - Pec pod Sněžkou - Pilníkov - Prosečné - Radvanice - Rtyně v Podkrkonoší - Rudník - Špindlerův Mlýn - Stanovice - Staré Buky - Strážné - Suchovršice - Svoboda nad Úpou - Třebihošť - Trotina - Trutnov - Úpice - Velké Svatoňovice - Velký Vřešťov - Vilantice - Vítězná - Vlčice - Vlčkovice v Podkrkonoší - Vrchlabí - Zábřezí-Řečice - Žacléř Zdobín - Zlatá Olešnice

## Referències

* ↑ «Czech Republic: Administrative Division (Regions and Districts) - Population Statistics, Charts and Map». [Consulta: 27 desembre 2021].
* ↑ «Regionální statistiky» (en txec). Arxivat de l'original el 2022-01-25. [Consulta: 27 desembre 2021].
# Daniel Vindel

Daniel Vindel (1932 - Madrid, 7 de gener de 1996) va ser un periodista espanyol.
Va desenvolupar la seva carrera a ràdio i sobretot a televisió, i en tots dos mitjans el seu record està associat a la informació esportiva. Però aviat es va especialitzar també en concursos dirigits a nens i joves, amb el tema de l'esport sempre com a eix central de tots els seus programes. La seva marxa va començar a Radio Juventud i més endavant a Ràdio Nacional d'Espanya amb el programa Antorcha deportiva. Va estar treballant a EAJ2, Radio ESPAÑA de Madrid, durant diversos anys, des de 1958, presentant espais comercials. Ja a TVE, especialment recordat va ser Cesta y puntos (1966-1971), un concurs per equips basat en les regles del bàsquet.
En 1965 va rebre el Premi Nacional d'RTVE pel seu treball a La olimpiada del saber i a Cesta y puntos i en 1967 l'Antena de Oro. El seu últim treball televisiu va ser l'espai Jocs sense fronteres, al costat d'Isabel Gemio, en la temporada 1990-1991. Casat amb la també presentadora Aurora López Clemente. Va tenir una filla, Maria Rosa Vindel López, actualment senadora pel PP.

## Trajectòria a TV

* Estudio Galerías (1960)
* La Olimpiada del saber (1964-1965)
* Cesta y puntos (1966-1971)
* Subasta de triunfos (1971-1972)
* Camino del récord (1973-1974)
* Torneo (1975-1979)
* Gol... Y Al Mundial 82 (1982)
* Juvenil Cultural (1982)
* Al galope (1984-1985)
* Juegos sin fronteras (1990-1991)

## Referències

* ↑ Daniel Vindel, periodista deportivo. El País, 8 de gener de 1996
* ↑ Muere Daniel Vindel, el popular presentador de "Cesta y Puntos". La Vanguardia, 8 de gener de 1996
# Daniel Viondi

Daniel Vicente Viondi (Madrid, 16 de desembre de 1975), més conegut com a Daniel Viondi, és un polític espanyol del Partit Socialista Obrer Espanyol (PSOE).

## Biografia
### Primers anys

Nascut el 16 de desembre de 1975 a Madrid, es va llicenciar en dret per la Universitat Oberta de Catalunya.

### Regidor

Candidat al lloc 21 de la llista del Partit Socialista Obrer Espanyol (PSOE) per a les eleccions municipals de 2007 a Madrid, no va ser escollit regidor. No obstant això, va entrar a l'Ajuntament de Madrid com a substitut de Rosa León, que va ser baixa després d'acceptar una oferta professional del Ministeri de Cultura; Viondi va prendre possessió del càrrec el 26 d'octubre del 2007.

### Sortida del consistori

Crític amb Tomás Gómez, després de la seva sortida de l'ajuntament Viondi va treballar en una companyia d'assegurances de crèdit. Líder de l'agrupació socialista de Vicálvaro i proper a Pedro Sánchez, amb la destitució de Gómez executada per la direcció federal el febrer de 2015, va entrar a la gestora del PSM.

### Diputat regional

Candidat de nou del PSOE el 2015, aquesta vegada al número 13 del llista autonòmica per a les eleccions a l'Assemblea de Madrid encapçalada per Ángel Gabilondo, va ser escollit diputat de la desena legislatura del parlament regional.

## Referències

* ↑ «Ilmo. Sr. D. Daniel Vicente Viondi». Assemblea de Madrid. Arxivat de l'original el 20 de juliol 2017. [Consulta: 2 novembre 2018].
* 1 2 «¿Quién es quién en la gestora que dirigirá el PSM tras la destitución de Tomás Gómez?». 20minutos.es, 12-02-2015.
* ↑ Zona de Madrid: «Candidaturas proclamadas». Boletín Oficial de la Comunidad de Madrid, 162, 01-05-2007, pàg. 254-280. ISSN: 1989-4791.
* ↑ «Pleno.- Daniel Viondi toma posesión de su cargo como concejal del PSOE en sustitución de Rosa León». Europa Press, 26-10-2007.
* ↑ «Los «renovadores» del PSM, sin cantera». La Razón, 16-02-2015.
* ↑ «Elecciones a la Asamblea de Madrid 2015. Publicación de Candidaturas. Fase proclamación». Boletín Oficial de la Comunidad de Madrid, 99, 28-04-2015. Arxivat de l'original el 2015-06-13. ISSN: 1989-4791 [Consulta: 2 novembre 2018].
# Distribució mostral

En estadística, una distribució de mostreig o de distribució limitada de la mostra és la distribució de probabilitat d'una estadística donada sobre la base d'una mostra aleatòria. Les distribucions mostrals són importants en les estadístiques perquè proporcionen una important simplificació abans d'utilitzar la inferència estadística. Concretament, permeten que consideracions analítiques estiguin basades en la distribució de probabilitat d'un estadístic, i no en la distribució conjunta de tots els valors mostrals individuals.

## Referències

* Merberg, A. and S.J. Miller (2008). "The Sample Distribution of the Median". Course Notes for Math 162: Mathematical Statistics, on the web at http://web.williams.edu/Mathematics/sjmiller/public_html/BrownClasses/162/Handouts/MedianThm04.pdf, p. 1–9.
# Deutsche Chemische Gesellschaft zu Berlin

La Deutsche Chemische Gesellschaft zu Berlin (DChG), en català Societat Química Alemanya de Berlín, fou una societat professional de químics durant la Confederació d'Alemanya del Nord, l'Imperi Alemany, la República de Weimar i el Tercer Reich. Fou fundada a Berlín l'11 de novembre del 1867 i es dissolgué amb la derrota alemanya a la Segona Guerra Mundial.
El DChG fou fundada a Berlín el 1867 a la Confederació d'Alemanya del Nord per iniciativa del químic August Wilhelm von Hofmann. La societat es considerava una organització professional i un vincle entre la investigació universitària i la investigació industrial durant l'Imperi Alemany. La seva seu a partir de 1900 es trobava situada a la casa Hofmann. Publicava des del 1868 la revista Berichte der Deutschen Chemischen Gesellschaft. El 1928 se separà en dues revistes Berichte der Deutschen Chemischen Gesellschaft, A: Vereins-Nachrichten i Berichte der Deutschen Chemischen Gesellschaft, B: Abhandlungen.
Entre els químics fundadors destaquen a més de Hofmann, elegit president de la reunió constituent, Adolf von Baeyer, que obrí la sessió, i Heinrich Gustav Magnus, Carl Alexander Martius, Alexander Mitscherlich, Alphons Oppenheim, Carl Rammelsberg, Isidore Rosenthal, Carl Scheibler, Ernst Christian Friedrich Schering, Hermann Wilhelm Vogel i Hermann Wichelhaus.
La seva successora és la Gesellschaft Deutscher Chemiker (GDCh), fundada el 1949 a la zona occidental. també ho és del Verein Deutscher Chemiker (VDCh).

## Referències

* 1 2 «Gesellschaft Deutscher Chemiker e. V., GDCh - Die GDCh», 30-08-2011. Arxivat de l'original el 2011-08-30. [Consulta: 30 maig 2019].
# Ditrema temminckii temminckii

Ditrema temminckii temminckii és una subespècie de peix pertanyent a la família dels embiotòcids. Pot arribar a fer 24 cm de llargària màxima. És un peix marí, demersal i de clima temperat, el qual viu en fons sorrencs, àrees rocalloses i, també, en zones amb Sargassum. Es troba al Pacífic nord-occidental: el Japó, Corea i el mar Groc. És inofensiu per als humans.

## Referències

* ↑ Temminck C. J. & Schlegel H., 1844. Pisces, Fauna Japonica Parts 5-6. 73-112.
* ↑ «Entrada a uBio» (en anglès). [Consulta: 8 abril 2020].
* ↑ Catalogue of Life (anglès)
* 1 2 3 4 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Katafuchi, H. i T. Nakabo, 2007. Revision of the East Asian genus Ditrema (Embiotocidae), with description of a new subspecies. Ichthyol. Res. 54:350-366.
* ↑ Masuda, H., K. Amaoka, C. Araga, T. Uyeno i T. Yoshino, 1984.
* ↑ Nakabo, T., 2002. Fishes of Japan with pictorial keys to the species, English edition II. Tokai University Press, el Japó, pp 867-1749.
* ↑ Horinouchi, M. i M. Sano, 2000. Food habits of fishes in a Zostera marina bed at Aburatsubo, central Japan. Ichthyol. Res. 47(2):163-173.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615 p.
* ↑ Huh, S.H. i Y.R. An, 2000. Species composition and seasonal variation of fish assemblage in the coastal water off Gadeok-do, Korea. J. Korean Fish. Soc. 33(4):288-301.
* ↑ An, Y.R. i S.H. Huh, 2002. Species composition and seasonal variation of fish assemblage in the coastal water off Gadeok-do, Korea. J. Korean Fish. Soc. 35(6):715-722.
* ↑ Huang, Z., 2001. Marine species and their distribution in China's seas. p. 404-463. Vertebrata. Smithsonian Institution, Florida, Estats Units. 598 p.
* ↑ Masuda, H. i G.R. Allen, 1993. Meeresfische der Welt - Groß-Indopazifische Region. Tetra Verlag, Herrenteich, Melle. 528 p.
* ↑ Yamada, U., S. Shirai, T. Irie, M. Tokimura, S. Deng, Y. Zheng, C. Li, Y.U. Kim i Y.S. Kim, 1995. Names and Illustrations of fishes from the East China Sea and the Yellow Sea. Overseas Fishery Cooperation Foundation, Tòquio (Japó) (xi + 288 pp.).

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Eschmeyer, William N., 1990: Catalog of the Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Ditrema jordani

Ditrema jordani és una espècie de peix pertanyent a la família dels embiotòcids.

## Descripció

* Pot arribar a fer 20,8 cm de llargària màxima.
* Cos de color vermell rogenc.
* Té una tènue línia longitudinal fosca al llarg de la base de l'aleta anal.
* 9-10 espines i 19-22 radis tous a l'aleta dorsal i 25-29 radis tous a l'anal.
* 35-40 vèrtebres.
* 20-24 escates per sota de la línia lateral.

## Hàbitat

És un peix marí, demersal i de clima subtropical, el qual viu a les costes rocalloses entre Sargassum.

## Distribució geogràfica

Es troba al Pacífic nord-occidental: el Japó.

## Observacions

És inofensiu per als humans.

## Referències

* ↑ Temminck C. J. & Schlegel H., 1844. Pisces, Fauna Japonica Parts 5-6. 73-112.
* ↑ «Entrada a uBio» (en anglès). [Consulta: 8 abril 2020].
* ↑ Catalogue of Life (anglès)
* 1 2 3 4 FishBase (anglès)
* ↑ Katafuchi, H. i T. Nakabo, 2007. Revision of the East Asian genus Ditrema (Embiotocidae), with description of a new subspecies. Ichthyol. Res. 54:350-366.
* ↑ Katafuchi, H. i T. Nakabo, 2007.
* ↑ Nakabo, T., 2002. Fishes of Japan with pictorial keys to the species, English edition II. Tokai University Press, el Japó, pp 867-1749.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
# Mantella bernhardi

Mantella bernhardi és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Mantella bernhardi. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès).
# Sant Amanç de la Ribera

Sant Amanç de la Ribera és una església romànica del poble de Montoriol, a la comarca del Rosselló, a la Catalunya del Nord.
Està situada a l'extrem de ponent del terme de Montoriol, ran del límit amb Queixàs i amb Calmella. És a la dreta de la Ribera de Sant Amanç, a uns 900 metres a l'oest del nucli dels Hostalets, del terme de Montoriol.

## Història

La primera referència de l'església se situa l'any 1235, quan un clergue d'Elna, Ramon de Llauró, fa unes deixes a tot un seguit d'esglésies. Fins al 1339 no hi ha cap altre esment; en aquell moment comença a aparèixer, al costat de l'advocació de Sant Amanç l'apel·latiu de la Ribera, de vegades de la Riba.
La vigília de Sant Joan s'hi fa un aplec molt concorregut, en què es cull a mitjanit l'herba de Sant Joan.

## L'edifici

És una església d'una sola nau coberta amb volta de canó semicircular, capçada a llevant per un absis semicircular que comunica amb la nau a través d'un arc triomfal de punt rodó. Una finestra d'una sola esqueixada es troba al centre de l'absis, mentre que a la façana de migdia, prop de l'absis, es troba una finestra de doble esqueixada.
L'arrebossat oculta l'aparell, que en alguns llocs es veu que és format per filades de còdols; això fa l'església anterior al segle xiii, però no es pot afinar més, de moment.

## Bibliografia

* Becat, Joan; Ponsich, Pere; Gual, Raimon. «Montoriol». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 139. Sant Amanç de la Riba». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
* Ponsich, Pere; Badia i Homs, Joan. «Montoriol: Sant Amanç». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ L'església de Sant Amanç de la Ribera en els ortofotomapes de l'IGN
# Santa Croya de Tera

Santa Croya de Tera és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 573 | 511 | 461 | 422 |